Як “сачыненні на прапагандовую тэму” будуць пасля выкарыстоўвацца многія быкаўскія творы. Прычым прапагандыстамі-маніпулятарамі розных (нярэдка супрацьлеглых) палітычных лагераў і плыняў. У нашыя інтэрнэтныя часіны знайсці “Цвели акации” не надта складана. Ды сам Васіль Уладзіміравіч і складальнікі збораў яго творчасці змест першага апавядання класіка нагадваць народу ўнікалі. Можа, і правільна.